Morihei Ueshiba

merupakan ahli seni bela diri Jepun dan pengasas seni bela diri aikido. Beliau selalu dirujuk sebagai "pengasas"   atau , "Guru Besar".

Ueshiba ialah anak pemilik tanah dari Tanabe dan beliau mempelajari sebilangan seni bela diri pada zaman belianya, dan berkhidmat dalam Tentera Jepun semasa Perang Rusia-Jepun. Selepas dibenarkan menamatkan perkhidmatan pada 1907, beliau berpindah ke Hokkaidō sebagai ketua petempatan perintis yang juga tempat beliau berjumpa dan berguru dengan Takeda Sōkaku, pengasas Daitō-ryū Aiki-jūjutsu. Semasa meninggalkan Hokkaido pada 1919, Ueshiba menyertai gerakan Ōmoto-kyō, taifah Shinto di Ayabe yang merupakan tempat beliau berkhidmat sebagai jurulatih seni bela diri dan membuka dojo pertamanya. Beliau menemani ketua kumpulan Ōmoto-kyō, Onisaburo Deguchi, dalam kembara ke Mongolia pada 1924 dan di sana mereka ditangkap oleh askar-askar China dan kembali ke Jepun. Pada tahun berikutnya, beliau mengalami pengalaman rohani yang mendalam, menyatakan, "roh emas yang muncul dari tanah, menyelubungi badan saya, dan menukar badan saya menjadi emas." Selepas pengalaman ini, teknik seni bela dirinya menjadi semakin lembut dengan lebih menekankan pengawalan ki.

Ueshiba berpindah ke Tokyo pada 1926 untuk mendirikan tempat yang kini menjadi Aikikai Hombu Dojo. Hingga sekarang, beliau secara perbandingan terkenal dalam lingkungan seni bela diri dan mengajar di dojonya dan beberapa dojo di Jepun, termasuk di beberapa akademi tentera. Selepas Perang Dunia II, dojo Hombu ditutup sementara tetapi Ueshiba pada masa itu telah meninggalkan Tokyo dan bersara di Iwama, dan beliau meneruskan latihan di dojo yang beliau dirikan di sana. Dari akhir perang hingga 1960-an, beliau berusaha menggalakkan aikido di seluruh Jepun dan di luar negara. Beliau meninggal dunia kerana barah hati pada 1969.

Selepas Ueshiba meninggal dunia, aikido terus disebarluaskan oleh pelajarnya (kebanyakannya menjadi ahli seni bela diri terkenal). Aikido kini diamalkan di seluruh dunia.

Kurniaan
 Pingat Kehormatan (Reben Ungu) (Jepun), 1960
 Darjah Matahari Terbit, Sinar Emas dengan Roset, 1964
 Darjah Khazanah Suci (Jepun), 1968

 Karya 
 Morihei Ueshiba, The Heart of Aikido: The Philosophy of Takemusu Aiki (2010), Kodansha International, 
 Morihei Ueshiba, The Secret Teachings of Aikido (2008), Kodansha International, 
 Morihei Ueshiba, The Essence of Aikido: Spiritual Teachings of Morihei Ueshiba (1994), Kodansha International, 
 Morihei Ueshiba, The Art of Peace: Teachings of the Founder of Aikido (1992), Shambhala,  - selection from Morihei's talks, poems, calligraphy and oral tradition, including excerpt from Budo, Aikido: The Spiritual Dimension, and Aiki Shinzui compiled and translated by John Stevens
 Morihei Ueshiba, Budo: Teachings of the Founder of Aikido (1991), Kodansha International, 

Rujukan

Kategori:Kelahiran 1883
Kategori:Kematian 1969
Kategori:Kematian dari barah di Jepun
Kategori:Kematian dari barah hati
Kategori:Aikidoka Jepun
Kategori:Orang Shinto Jepun
Kategori:Pengasas aliran seni bela diri
Kategori:Orang dari Tanabe, Wakayama
Kategori:Penerima Pingat dengan Reben Ungu
Kategori:Penerima Darjah Matahari Terbit, darjah ke-4
Kategori:Dermawan abad ke-20
Kategori:Askar Tentera Darat Imperial Jepun
Kategori:Kakitangan tentera Jepun di Perang Rusia-Jepun
Kategori:Rencana dicipta sempena WikiGotong-Royong ASEAN-Jepun 50